**Datum:** Karlovac,6. rujan 2023.

**Kolegij:** Dermatovenerologija

**Voditelj:** prim. dr. sc. Hrvoje Cvitanović, dr. med.

**Katedra:** Katedra za kliničke medicinske znanosti I

**Studij:** Prijediplomski stručni studij - Sestrinstvo izvanredni

**Godina studija:** 2

**Akademska godina:** 2023./2024.

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata i sl.):**

|  |
| --- |
| Kolegij **Dermatovenerologija** je obvezni kolegij na drugoj godini Preddiplomskog stručnog studija Sestrinstvo te se sastoji od 15 sati predavanja. Cilj kolegija je usvajanje osnovnih znanja i vještina iz područja dermatologije i venerologije. Predavanja obuhvaćaju najčešće zarazne, spolno prenosive, upalne i alergijske bolesti kože te dobroćudne i zloćudne kožne tumore. Tijekom predavanja osobito će se ukazati na ulogu medicinske sestre u liječenju kožnih bolesti topičkim preparatima, ultraljubičastim svjetlom, fotodinamskom terapijom te primjenom obloga za kronične rane.  Nastava se održava u predavaonicama Velučilišta u Karlovcu. Studenti su obvezni prisustvovati nastavi.  ECTS 1 |

**Popis obvezne ispitne literature:**

|  |
| --- |
| 1. Basta-Juzbašić A. Dermatovenerologija, Medicinska naklada 2014. |

**Popis dopunske literature:**

|  |
| --- |
| 1. Lipozenčić J. i sur. Dermatovenerologija, Medicinska naklada, 2008. 2. Gruber F. i sur. Kožne bolesti i spolno prenosive infekcije, Medicinski fakultet Rijeka, 2007. |

**Nastavni plan:**

**Popis predavanja (s naslovima i pojašnjenjem):**

|  |
| --- |
| **P1. Uvod u dermatovenerologiju; Anatomija i fiziologija kože**  *Ishodi učenja:*  Opisati temeljne funkcije i građu kože. Prepoznati morfologiju različitih promjena koje se mogu pojaviti na koži.  **P2. Eflorescencije**  *Ishodi učenja:*  Navesti i opisati temeljne eflorescencije koje se mogu pojaviti na koži. Prepoznati morfologiju različitih promjena koje se mogu pojaviti na koži.  **P3. Infektivne bolesti kože (bakterijske)**  *Ishodi učenja:*  Navesti i opisati najčešće bakterijske bolesti kože i sluznica, metode dijagnostike i suvremene načine liječenja. Navesti osnovna načela pristupa bolesniku s infektivnom bolesti kože.  **P4. Infektivne bolesti kože (gljivične)**  *Ishodi učenja:*  Navesti i opisati najčešće gljivične bolesti kože, metode dijagnostike i suvremene načine liječenja. Navesti osnovna načela pristupa bolesniku s infektivnom bolesti kože.  **P5. Infektivne bolesti kože (virusne i parazitarne)**  *Ishodi učenja:*  Navesti i opisati najčešće virusne i parazitarne bolesti kože, metode dijagnostike i suvremene načine liječenja. Navesti osnovna načela pristupa bolesniku s infektivnom bolesti kože.  **P6. Alergijske bolesti kože I**  *Ishodi učenja:*  Navesti i opisati različite vrste alergijskih reakcija. Opisati hitna stanja u dermatologiji: angioedem, akutna urtikarija, medikamentozni osip. Diskutirati o metodama alergološkog testiranja (prick test).  **P7. Alergijske bolesti kože II**  *Ishodi učenja:*  Razlikovati obilježja kontaktnog alergijskog dermatitisa, atopijskog dermatitisa i drugih oblika dermatitisa (ekcema) te navesti i opisati najčešće primijenjivane načine liječenja. Diskutirati o metodama alergološkog testiranja (epikutani test).  **P8. Autoimune bolesti vezivnog tkiva**  *Ishodi učenja:*  Opisati mehanizme nastanka najčešćih autoimunih bolesti vezivnog tkiva kože (lupus, sklerodermija, dermatomiozitis). Opisati njihovu kliničku sliku, navesti metode dijagnostike i liječenja.  **P9. Autoimune bulozne bolesti**  *Ishodi učenja:*  Opisati kliničku sliku, metode dijagnostike i liječenja autoimunih buloznih dermatoza (vulgarnog pemphigusa, buloznog pemphigoida te herpetiformnog dermatitisa).  **P10. Eritematoskvamozne bolesti**  *Ishodi učenja:*  Opisati najčešće eritematoskvamozne bolesti, s naglaskom na psorijazu i lihen planus. Navesti i opisati najčešće primijenjivane načine topičkog (lokalnog) i sustavnog liječenja psorijaze.  **P11. Bolesti lica i vlasišta; Poremećaji pigmentacije**  *Ishodi učenja:*  Opisati najčešće bolesti lica i vlasišta (seborojični dermatitis, akne i alopecije) i metode njihova liječenja. Protumačiti ulogu sestre u izvođenju toalete lica, ekstrakciji komedona i gnoja. Opisati i razlikovati poremećaje pigmentacije (hipo- i hiperpigmentacije).  **P12. Kronična venska insuficijencija, vaskulitis**  *Ishodi učenja:*  Opisati vensku cirkulaciju donjih ekstremiteta, objasniti mehanizam nastanka i posljedice proširenih vena i kronične venske insuficijencije, s naglaskom na kronični potkoljenični vrijed te načine njegovog liječenja. Prepoznati vaskulitis, navesti metode njegova liječenja.  **P13. Spolno prenosive bolesti**  *Ishodi učenja:*  Navesti i opisati najčešće spolno prenosive bolesti. Navesti algoritme provođenja dijagnostike kod sumnje na spolne bolesti te načine liječenja. Navesti osnovna načela pristupa bolesniku sa spolnom bolesti.  **P14. Benigni tumori kože**  *Ishodi učenja:*  Navesti i opisati najčešće benigne tumore kože, primjerice hemangiom, fibrom, seboroične bradavice i madeže.  **P15. Prekanceroze i maligni tumori kože**  *Ishodi učenja:*  Navesti premaligne promjene na koži i sluznicama, primjerice aktinične keratoze, aktinični heilitis, leukoplakiju i metode njihovog liječenja. Navesti i opisati najčešće zloćudne tumore kože, posebice bazocelularni i spinocelularni karcinom te melanom te navesti osnovne metode njihova liječenja. |

# Popis seminara s pojašnjenjem:

|  |
| --- |
| Unesite tražene podatke |

# Popis vježbi s pojašnjenjem:

|  |
| --- |
| Unesite tražene podatke |

**Obveze studenata:**

|  |
| --- |
| Studenti su obvezni redovito pohađati nastavu. |

**Ispit (način polaganja ispita, opis pisanog/usmenog/praktičnog dijela ispita, način bodovanja, kriterij ocjenjivanja):**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Rad studenata vrednuje se na završnom ispitu koji je u obliku pismenog testa. Test se sastoji od 50 pitanja, piše se 60 minuta te nosi maksimalno 100 ocjenskih bodova pri čemu svaki točan odgovor nosi po dva ocjenska boda. Ocjenjivanje studenata vrši se primjenom ECTS (A-E) i brojčanog sustava (1-5), apsolutnom raspodjelom na temelju konačnog postignuća:   |  |  |  | | --- | --- | --- | | % ostvarenih ocjenskih bodova | ECTS  ocjena | brojčana  ocjena | | **90 -100** | **A** | **izvrstan (5)** | | **75 – 89,9** | **B** | **vrlo dobar (4)** | | **60 – 74,9** | **C** | **dobar (3)** | | **50 – 59,9** | **D** | **dovoljan (2)** | | **0 – 49,9** | **F** | **nedovoljan (1)** | |

**Mogućnost izvođenja nastave na stranom jeziku:**

|  |
| --- |
| ne |

**Ostale napomene (vezane uz kolegij) važne za studente:**

|  |
| --- |
| Zbog epidemiološke situacije ukoliko bude potrebno održati će se online predavanja |

**SATNICA IZVOĐENJA NASTAVE (za akademsku 2023./2024. godinu)**

**Raspored nastave**

|  |  |  |  |  |
| --- | --- | --- | --- | --- |
| **Datum** | **Predavanja (vrijeme i mjesto)** | **Seminari  (vrijeme i mjesto)** | **Vježbe  (vrijeme i mjesto)** | **Nastavnik** |
| 9.11.2023. | 14.00-19.00¸  Predavaona |  |  | Prim. dr. sc. Hrvoje Cvitanović |
| 10.11.2023. | 08.00-19.00  Predavaona |  |  | Prim. dr. sc. Hrvoje Cvitanović |
|  |  |  |  |  |

**Popis predavanja, seminara i vježbi:**

|  |  |  |  |
| --- | --- | --- | --- |
| **P** | **PREDAVANJA (tema predavanja)** | **Broj sati nastave** | **Mjesto održavanja** |
| P1 | **Uvod u dermatovenerologiju; Anatomija i fiziologija kože** | 1 | predavaona |
| P2 | **Eflorescencije** | 1 | predavaona |
| P3 | **Infektivne bolesti kože (bakterijske)** | 1 | predavaona |
| P4 | **Infektivne bolesti kože (gljivične)** | 1 | predavaona |
| P5 | **Infektivne bolesti kože (virusne i parazitarne)** | 1 | predavaona |
| P6 | **Alergijske bolesti kože I (urtikarija, angioedem, medikamentozni osipi)** | 1 | predavaona |
| P7 | **Alergijske bolesti kože II (atopijski, kontaktni i drugi oblici dermatitisa)** | 1 | predavaona |
| P8 | **Autoimune bolesti vezivnog tkiva** | 1 | predavaona |
| P9 | **Autoimune bulozne bolesti** | 1 | predavaona |
| P10 | **Eritematoskvamozne bolesti kože** | 1 | predavaona |
| P11 | **Bolesti lica i vlasišta; Poremećaji pigmentacije** | 1 | predavaona |
| P12 | **Kronična venska insuficijencija; Vaskulitis** | 1 | predavaona |
| P13 | **Spolno prenosive bolesti** | 1 | predavaona |
| P14 | **Benigni tumori kože** | 1 | predavaona |
| P15 | **Prekanceroze i maligni tumori kože** | 1 | predavaona |
|  | **ukupno** | **15** |  |

|  |  |  |  |
| --- | --- | --- | --- |
| **S** | **SEMINARI (tema seminara)** | **Broj sati nastave** | **Mjesto održavanja** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  | **Ukupan broj sati seminara** |  |  |

|  |  |  |  |
| --- | --- | --- | --- |
| **V** | **VJEŽBE (tema vježbe)** | **Broj sati nastave** | **Mjesto održavanja** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  | **Ukupan broj sati vježbi** |  |  |

|  |  |
| --- | --- |
|  | **ISPITNI TERMINI (završni ispit)** |
| 1. | 24.11.2023. |
| 2. | 15.12.2023. |
| 3. | 12.01.2024. |
| 4. | 22.03.2024. |